પોલીસ દરોડો પાડવા માટે ગઇ ત્યારે કેતન ચૌહાણ દાદરા ઉતરી રહ્યો હતો. તેની પાસે વજનદાર થેલો હતો. પોલીસને જોતા જ તે ચોંકી ગયો હતો. તે વધુ ઝડપથી દાદરા ઉતરવાનો પ્રયાસ કર્યો હતો. પરંતુ, પોલીસને કેતન ઉપર શંકા જતા તેને રોક્યો હતો. અને તેની પાસેના થેલાની તપાસ કરતા થેલામાંથી વિદેશી દારૂની બોટલો મળી આવી હતી. કેતને પોલીસ પૂછપરછમાં જણાવ્યું હતું કે, પોતાને વધુ અભ્યાસ માટે વિદેશ ભણવા જવું હતું. આથી વધુ નાણાં કમાવવા માટે દમણથી વિદેશી દારુ લાવીને વેચતો હતો. બી.ઇ. ઇલેકટ્રોનિક થયેલા કેતન ચૌહાણને ગોત્રી પોલીસના હવાલે કર્યો છે. ગોત્રી પોલીસે તેની સામે પ્રોહીબિશનનો ગુનો નોંધી કાયદેસરની કાર્યવાહી હાથ ધરી છે.